Akken neẓra mi ara k-yeqqes wezrem yettaǧǧa-d ssem deg umdan, akka ula d lhedra n medden tettaǧǧa-d cama deg ul, d anecta i t-yeǧǧan ad icebbi lhedra n medden ɣer wezrem, akken d-qqaren deg awal: « yeqqes-iyi wezrem yeǧǧa-d ssem-is am assa ad yendem ma yendem wul-is », icubba-tt daɣen ɣer tiyta n rrṣas, acku xas ad yeḥlu lejerḥ-nni maca cama ad teqqim di sura-k, akken d-neqqar: « a yiles yellan d aksum, d acu k-yerran d isennanen ».